**Óraterv**

|  |  |
| --- | --- |
| **Témanap címe** | Arany János: A walesi bárdok |
| **Évfolyam** | 6. |
| **Szerző(k)** | Csikó Szilvia |

|  |  |  |  |  |  |  |
| --- | --- | --- | --- | --- | --- | --- |
| **Az óra céljai:**  Ismerjék és értsék a tanulók a ballada műfaji sajátosságait!  Ismerjék meg A walesi bárdok című alkotásban szereplő régies és idegen kifejezések pontos jelentését!  Kiemelt fejlesztési feladat továbbá az önálló ismeretszerzés, megismerés képességének fejlesztése, az irodalmi műveltség bővítése,  a szövegelemzés módszereinek gazdagítása szövegtani, retorikai és irodalomtörténeti ismeretek bevonásával.  További cél az önálló befogadás képességének fejlesztése, melynek következtében a tanulók tudatos olvasóvá és nyelvhasználóvá válnak. | | | | | | |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/**  **Módszer** | **Tananyagok/**  **Eszközök** | **Megjegyzések** |
| 3  3 | **Előkészítés**  A tananyag feldolgozása kooperatív csoportmunkában történik, irányított csoportalakítással. A tervezés és a megvalósítás során is figyelembe vesszük az egyéni képességek közötti különbségeket, igazodunk a különböző tanulási stílusú tanulók igényeihez, azaz heterogén, de állandó csoportokkal dolgozunk. A heterogén csoportalakítás és a kooperatív munka célja, hogy megvalósuljon a munka során az egymástól való tanulás. Célunk, hogy az együttműködésen alapuló tanulásszervezés alapelvei érvényesüljenek.  **Ráhangolás**  A ráhangolódás játékos feladata elősegíti, hogy a tanulók belső aktivitása fokozódjon, a diákok mozgósíthatják az óra témájával kapcsolatos előzetes ismereteiket. | Az osztályközösségen belül hat csoportot alakítunk ki, a tanulók ennek megfelelően foglalják el a tanteremben a helyüket. A foglalkoztatás formáit a tanterem berendezése is segíti, ezért úgy kell kialakítani az elrendezését, hogy a kooperatív munkához megfelelő hely legyen, a tanulók akkor is értsék egymást, ha a feladatok megoldása során halkabban beszélnek.  Miután mindenki elfoglalja a helyét, a tanulók kiosztják a szerepkártyákat, azaz kijelölik a feladat-felelősöket. Optimális esetben négy diák dolgozik egy csapatban.  (Csendkapitány és időfigyelő,  Jegyző és eszközfelelős, Koordinátor, Szóvivő)  A tanulók belépnek  a [www.learningapps.org](http://www.learningapps.org)  oldalra, majd megoldják az ott található A ballada műfaji sajátosságai című feladatot.  A szóvivők jelzik, ha a csoportok elkészültek a feladattal. | A kitűzött célok eléréséhez digitális táblát és tableteket is használ a pedagógus. A kialakult rend szerint még az óra megkezdése előtt ellenőrzi az eszközök  működését is.  Amennyiben nem állnak rendelkezésre az IKT eszközök, a tanár elhelyezi az asztalon a csoporttagok nevét tartalmazó kártyákat.  A tanár koordinálja a  csapatok munkáját. Az egyes csoportokon belül a tanulók osztják ki a szerepkártyákat, de a tematikus egységen belül az egymást követő órákon ügyelni kell arra, hogy a szerepkörök változzanak.  A tanár kivetíti a digitális táblára A ballada műfaji sajátosságai című tankocka elérhetőségét.  Amennyiben nincsenek digitális eszközök, kiosztja a  feladatlapokat. | kooperatív munkaforma  kooperatív csoportmunka;  feladat-rally  a  LearningApps  hiányos szöveg  című  feladattípusának felhasználásával | digitális tábla  tanulói laptopok  vagy tabletek  digitális tábla,  tabletek;  digitális eszközök hiányában nyomtatott feladatlap  *1. számú melléklet: A ballada műfaji sajátosságai c. feladatlap* | Ehhez a tematikus egységhez tartozó tananyagok feldolgozása döntő mértékben kooperatív csoportmunkában történik. Mindez azért fontos, mert jó lehetőséget teremt a szociális kompetenciák fejlesztésére és a református többlet megjelenítésre. A differenciálás lehetőségei:  A) jól olvasó, de az információk alkalmazásában kevésbé jártas gyerekek  B) jól olvasó, de a következtetések megfogalmazásában gyengébb képességű gyerekek  C) olvasási és információ-keresési nehézségekkel küszködő gyerekek dolgoznak együtt a csoportban.  A tervezés során figyelembe vesszük, hogy technikai hiba esetén az IKT eszközöket nem tudjuk használni, ezért minden feladatsort úgy állítunk össze, hogy a papíralapú változat is rendelkezésre álljon.  A tankocka elérhetősége: https://learningapps.org/4896544 |
| 8 | **Kapcsolatok teremtése** Bűn és bűnhődés témája a Bibliában  A szakasz célja: az  ok-okozati összefüggések felfedezése, a információkeresés és –rendszerezés képességének fejlesztése. | A tanulók korábbi ismereteiket mozgósítva kitöltik a szempont-táblázatot, majd a szóvivők ismertetik a megoldásokat. | A tanár kiosztja a táblázatot tartalmazó feladatlapot, amely tartalmazza a szempontrendszert. Miután a csapatok képviselői ismertették a megoldásokat, formatív módon értékeli a csoportok munkáját ,kiemeli az erősségeket. | kooperatív munka  módszerek, eljárások: szempont- táblázat kitöltése,  érvek  megfogalmazása  megbeszélés | kinyomtatott  táblázat  szempont-  rendszerrel:  *2. számú melléklet: Bűn és bűnhődés a Bibliában c. feladatlap* | A csoportoknak összesen 3 percük van a megoldásra és 3 perc a megoldásaik ismertetésére. Ezeket a többi csoport saját gondolatokkal kiegészítheti. Fontos, hogy az időfelelősök pontosan dolgozzanak. |
| 3 | **Célkitűzés**  Célunk a tanulók informálása a tananyag témájáról.  . | A tanulók felírják az óra címét.  Előzetes ismereteik alapján összegyűjtik, hogy mire számíthatnak, ha tudják, hogy A walesi bárdok  című alkotás műfaja ballada. | A pedagógus közli a tanítási óra anyagát. Arany János az európai és a magyar népballadák hagyományaira is alapozva írta balladáit, így művei kapcsolatot teremtenek az európai, a magyar népköltészeti és a magyar nemzeti irodalmi hagyomány között. A pedagógus feltérképezi az előzetes ismereteket. | egyéni munka  jóslás módszere | digitális tábla  vagy hagyományos tábla | A jóslás módszere játékra ösztönöz, felkelti a kíváncsiságot, ami játékkal együtt megteremti a személyes érdekeltséget az olvasásban és az értelmezési folyamatban. |
| 6 | **A szépirodalmi mű meghallgatása**  Célunk Arany János A walesi bárdok című művének hiteles tolmácsolásával esztétikai élmény nyújtása és a mintaadás. | A tanulók megtekintik  Sinkovics Imre előadásában Arany János A walesi bárdok című balladáját, majd megfogalmazzák véleményüket.  Megfigyelési szempontok:  Volt-e hasonlóság a magyarországi és walesi történések között? Vajon miért éppen Edward királyról írt balladát Arany János? | A videó megtekintése előtt megfigyelési szempontokat ad.  A videó megtekintése után  a pedagógus meghallgatja, hogy mi a gyerekek első benyomása, irányítja a beszélgetést.  Digitális eszköz hiányában a pedagógus előadásában hallgatják meg a tanulók a verset. A tanár előadásmódjával érzékelteti azt is, hogy narratív és dialogikus részek váltják egymást a szövegben. | frontális munka | digitális tábla  vagy CD-lejátszó | A videó elérhető  az alábbi linken:  https://youtu.be/xLnvP4oyiQk  A ballada szövege, terjedelme indokolttá teszi, hogy gyerekek művészi előadásban hallják először. |
| 6 | **Jelentésteremtés**  Ez a feladat is a szöveg megértésének elmélyítését szolgálja. Az előző szakasz folytatásaként oldják meg a tanulók a feladatot, amelynek célja, hogy tudatosuljon a szavak pontos jelentése. | A tanulók belépnek a  LearningApps oldalra, majd megoldják a Legyen Ön is milliomos! feladattípussal készült tankockát. | A tanár megadja A walesi bárdok című tankocka elérhetőségét.  Ez a feladattípus azért is hasznos, mert mindegyik szó mellett található néhány lehetséges értelmezés. | kooperatív csoportmunka  tankocka  Legyen Ön is milliomos!  feladattípussal | digitális tábla  tabletek vagy tanulói laptopok | A tankocka elérhetősége: https://learningapps.org/4877431  Fontos, hogy a gyerekek a szövegkörnyezetből próbálják értelmezni a régies vagy több jelentéssel bíró szavak jelentését. |
| Az első csoport a továbbiakban a konkrét történethez, cselekményhez kapcsolódó kérdéseket vizsgálja.A második csoport tagjai állóképet alkotnak.  A harmadik számú csoport a szereplők közötti viszonyról, a jellemekről, a szereplők érzelmeiről gondolkodik. A negyedik és ötödik csoport tagjai a költői kifejezőeszközöket vizsgálják a szöveg felhasználásával.  A cél annak tudatosítása, hogy a kiemelések, közbeékelések, a szavak előre- vagy hátravetése többféle hatást eredményezhet.  Lehet a feszültségkeltés eszköze, érzelemmel, indulattal töltheti meg a szöveget.  Célunk a lényegkiemelő képesség, írásbeli szövegalkotás, érvelés  szóértelmezés, nyelvi kreativitás fejlesztése.  A hatodik csoport tagjai a költemény verselését vizsgálják. | A továbbiakban csoportokban dolgoznak a tanulók.  Ezt követően az egész osztály előtt összevethetik munkájukat, megvitathatják az egyezések és eltérések okait.  1. csoport  A gyerekek az osztálylétszámtól függően 3-5 fős csoportban történetpiramist készítenek.  *Időkitöltő feladat:*  A tanulók belépnek a LearningApps oldalra és megoldják A walesi bárdok cselekménye című tankockához tartozó feladatot.  2. csoport  Kommunikációs gyakorlatok  A csoport tagjai két állóképet alkotnak a történetről. A megjelenített állóképbe a nézők közül egy besétálhat, és akit megérint, annak a szerepének megfelelően meg kell szólalni.  A jelenet bemutatása után megbeszélik,hogy mi volt az,amit önállóan találtak ki és mi volt az, amire a versből tudtak támaszkodni.  3.csoport  A diákok jellemtérképet készítenek Edward királyról, ötleteiteket érvekkel támasztják alá.  Leírják azt az egy-két szót, amely véleményük szerint a leginkább kifejezi a szereplők közötti viszonyt:  a walesi urak → Edward király  Edward király → a walesi bárdok  Edward király → Lord mayor  4. csoport  A tanulók belépnek  a LearningApps oldalra, és megoldják A költői kifejezőeszközök Arany János: A walesi bárdokban című tankockához kapcsolódó feladatot.  5.csoport  A gyerekek elolvassák az idézeteket, majd a kettéosztott napló jobb oldali oszlopába beírják gondolataikat arról, hogy mit fejez ki, milyen hatást kelt a szokatlan szórend és az ismétlés.  6. csoport  „Mindentudás Egyeteme” feladat:  A költemény verselése  A csoport tagjai megtekintik Lackfi János előadását, amely az alábbi linken  érhető el:  <https://youtu.be/wVnk1LdUgd4>  A csoport tagjai ezt követően két percben beszámolnak arról, hogy miről hallottak a videóban. A beszámolóban szerepelnie kell az alábbi fogalmaknak:  időmértékes verselés,  versláb, spondeusz. | A tanár kiadja a feladatot a csoportok számára, majd  koordinálja, segíti a csapatok munkáját.  A tanár kiadja a feladatot a csoportok számára, majd  koordinálja, segíti a csapatok munkáját.  A tanár kiadja a feladatot a csoportok számára, majd  koordinálja, segíti a csapatok munkáját.  A tanár kiadja a feladatot a csoportok számára, majd  koordinálja, segíti a csapatok munkáját. | kooperatív munkaforma  történetpiramis  kooperatív  munka  tankocka  egyszerű  sorbarendezés  feladattípussal  kooperatív munka  drámapedagó- giai eszközök bevonása  A többi csapat tagjai kitalálják, hogy melyik jelentről volt szó, a csoport tagjai pedig bekapcsolódnak a jelenetbe.  jellemtérkép  érvelés  kooperatív munka  tankocka  párba rendezés  Módszerek, eljárások:  tankocka-párba rendezés  tankocka  kooperatív munka  tankocka  felhasználásával  rövid válasz feladattípussal  kooperatív munkaforma  kettéosztott napló  kooperatív munkaforma  Mindentudás Egyeteme feladat | digitális  tábla  tabletek  *3. számú melléklet: Történet- piramis c. feladatlap*  tablet  *4. számú melléklet: a jellemtérkép sablonja*  *5. számú melléklet: a kettéosztott napló nyomtatott változata* | A feladat lehetőséget ad arra, hogy felmérjük, a gyerekek mennyit értettek meg a ballada cselekményéből, s tisztázódhatnak az esetleges félreértések.  A tankocka elérhetősége:  https://learningapps.org/display?v=p1284br3j18  A csoporton belül megvitathatják a gyerekek a felvetődő megoldási lehetőségeket, kialakíthatják a csoport végleges álláspontját.  A tankocka elérhetősége: https://learningapps.org/4877782  Arany János balladájában több helyen találkozhatunk szokatlan szórenddel.  A feladat lehetőséget ad a tanulóknak arra, hogy személyes tapasztalatot szerezzenek a szórend lehetőségeiről, illetve tudatosodjon bennük, hogyan tudják mondanivalójukat minél árnyaltabban kifejezni a szórend eszközeivel.  Digitális eszközök hiányában az alábbi szöveget kapják a gyerekek:  Az időmértékes verselésben a szótag magánhangzótól magánhangzóig tart, a szóhatárt nem vesszük figyelembe. A szótagok meghatározásakor a magánhangzók időtartamára és az őket követő mássalhangzók számára figyelünk. Rövid szótagról akkor beszélünk, ha a szótag rövid magánhangzót tartalmaz, amely után legfeljebb egy mássalhangzó áll (jele:). A hosszú szótagban hosszú magánhangzó található, vagy rövid magánhangzót egynél több mássalhangzó követ (jele: –).  Az időmértékes verselés alapegysége a versláb. Arany János versében kétféle versláb található. Az egy rövid és egy hosszú szótagból álló verslábat jambusnak hívjuk. Jele: –. A két hosszú szótagból álló versláb pedig a spondeus [szpondeusz]. Jele: – –. |
| 12 | Reflektálás  Minden csoport egy percet kap a prezentációra, a többi csoport pedig egy percet a kiegészítésre. | A kijelölt feladatfelelősök ismertetik, hogy milyen megoldásra jutottak a csoportok, majd a másik csoport kiegészíti . | A tanár a bemutatást követően értékeli a csoportok munkáját. | tanulói prezentáció  megbeszélés |  | A több megoldás meghallgatása azért is célravezető, mert így több cselekményelemre is felhívhatjuk a  ﬁgyelmet. |
| 2 | Tanulói reflexiók összegyűjtése | A tanulók megfogalmazzák az órával kapcsolatos reflexióikat. A tanulók kitöltik az önértékelő táblázatot. | A tanár összegyűjti a lapokat. | egyéni munka | önértékelő táblázat nyomtatott formában | A tanulói reflexiók tanulmányozásával sok hasznos információt szerezhetünk, amelyeket a továbbiakban felhasználhatunk a tanítási-tanulási folyamat tervezésénél. |
| 2 | Házi feladat kijelölése | Kötelező feladat:  Szóbeli lecke a tankönyv szövege alapján.  Választható feladatok:  1. Prezentáció készítése, amelynek témája egy olyan, református vallású személy életútjának bemutatása, aki hitvalló őseink közé tartozott. Olyan személy, aki kiállt elvei mellett, ezért valamilyen hátrányt szenvedett.  (pl. a 17. századi protestáns gályarabok  története alapján egy prédikátor életútjának bemutatása)  2. Ugyanebben a témában egy minimum 15 mondatból álló fogalmazás elkészítése.  3. Emlékplakett tervezése, melynek témája a walesi bárdok helytállása. | A tanár felírja a leckét. | egyéni munka |  | A választható feladat  lehetőséget ad a református többlet megjelenítésére.  A választható feladatok közül  egyet kell kidolgozni.  Erre két hét áll rendelkezésre. |